
Kriptovaluta előrejelzés SVM gépi tanuló algoritmussal

A digitális blokklánc-platformokon a kriptovaluta kereskedésben tapasztalható jelentős fellendülés miatt a gépi tanulási rendszerek alkalmazása további népszerűségre tett szert. Az intelligens gépi tanulási rendszerek számos előnnyel járnak a nagy adathalmazok modellezésében és előrejelzésében és egyre elterjedtebb használatuk a kriptovaluta kereskedés körében is. A kutatás célja egy olyan prediktív modell tervezése és implementációja, amely megfelelő pontossággal és jövedelmezőséggel képes előre jelezni a kriptovaluta árfolyam változásokat. A három fő megoldandó probléma a megfelelő kereskedési stratégia kiválasztása, a predikcióra legjobban alkalmas leírók kiválasztása, valamint az optimális paraméterek kiválasztása a tanuló algoritmus számára. A kutatásban részletezzük az általunk választott megoldásokat, és az így kapott predikciós modellek eredményeit.



